"SETSWANA PUO YA GAE R-3 Tirwana 1 ya Tlhatlhobo e e tlhomameng : Puiso (Tiro ya molomo kgotsa tiragatso/go kwala) Puisokopanelo • Dirisa metlhala ya pono go bua ka ga setlhangwa sa ditshwantsho, sekao, leba setshwantsho mme lo tlotle ka seo se buang ka ga sona le gore se tserwe go tswa mo motsweding ofe. • Buisang buka le morutabana (puisokopanelo) mme lo tlhalose kgangkgolo le baanelwabagolo • Araba dipotso tsa maemo a a kwa godimo pele, ka nako ya puiso le fa morago ga puiso ya setlhangwa se se kopanetsweng, sekao, “O akanya gore go tla diragala eng morago ga fa? Ke goreng fa o re jalo?” Puisokaelo ka ditlhopha • Buisetsa kwa godimo mo legatong la gago ka nosi mo setlhopheng sa puisokopanelo, ke gore, setlhopha sotlhe se buisa kgang e le nngwe e e ikaegileng ka maemo a go buisa le go rutiwa a setlhopha. • Dirisa bokgoni jwa go tlhaloganya kgotsa go ranola mafoko a a sa tlwaelegang ka go dirisa medumo, bokao mo tirisong le tshekatsheko ya popego ya mafoko go a tlhaloganya CAPS 107"